Juho Korpela

Riisin tilalle sopii esimerkiksi peruna.

Tamperelaisopiskelijat vaativat, että Tampereen ylioppilaskunnan omistama Juvenes osoittaa vastuullisuuttaan ilmastonmuutoksen torjunnassa.

Siinä missä helsinkiläinen opiskelijaravintolayritys UniCafe ilmoitti lopettavansa kokonaan naudanlihan käytön ilmastonmuutossyistä, tamperelaisopiskelijat vaativat kotimaista ruokaa.

"Haluamme, että Juvenes korvaa esimerkiksi riisin ja soijan kotimaisilla vaihtoehdoilla. Nyt on myös viimeinen hetki vaihtaa kaikki ulkomaalainen liha ympäristöystävällisempään ja eettisempään kotimaiseen lihaan", puheenjohtaja Juho Korpela linjaa tiedotteessa.

Nuoria huolettaa erityisesti kasvisruuan kotimaisuusaste. Esimerkiksi tuontisoijaa käytetään kasvisruuassa paljon.

"Haluamme, että myös kasvissyöjillä on mahdollisuus syödä puhdasta ja vastuullista kotimaista ruokaa, missä esimerkiksi torjunta-ainejäämät ovat merkittävästi tuontiruokaa vähäisemmät."

Helsingin yliopiston UniCafe lopettaa naudanlihan tarjoamisen ravintoloissaan